La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 15 de novembre de 2019, que són les que els corresponen els números 706/2019 a 721/2019 i dóna compte al Ple de les actuacions realitzades de conformitat amb la valoració de les admissions que s'ha dut a terme.
Es donen per llegides les actes de les sessions dels dies 8 i 15 de novembre de 2019, corresponents a les sessions quaranta-una i quaranta-dues del Ple.
Proposta de resolució d'estimació parcial de la Reclamació 464/2019
La senyora Elisabet Samarra, ponent de la Proposta de resolució d'estimació parcial de la Reclamació 464/2019, formulada contra la Diputació de Barcelona i que té per objecte la relació de béns i immobles urbans i rústics exempts del pagament de l'Impost sobre béns immobles (IBI) de l'Ajuntament de Martorell, que gestiona l'Organisme de Gestió Tributària de la Diputació, exposa quines són les particularitats d'aquest expedient respecte altres reclamacions que versen sobre el mateix objecte però plantejades davant d'altres administracions públiques i presentades per la mateixa persona reclamant.
La ponent exposa que, talment amb d'altres reclamacions que versen sobre l'accés a informació sobre les exempcions de l'IBI, s'ha demanat l'informe de l'Autoritat Catalana de Protecció de Dades i comenta el sentit de l'informe així com altres posicionaments que s'han posat de manifest en seu judicial sense que tinguin valor jurisprudencial.
Es debaten diferents elements sobre l'accés a informació tributària, sense que inclogui informació de persones físiques i el criteri d'accés de la Comissió quan el seu titular son administracions o entitats públiques.
Proposta de resolució d'estimació de la Reclamació 469/2019
El senyor Josep Mir, ponent de la Proposta de resolució d'estimació de la Reclamació 469/2019, interposada contra el Departament d'Educació de la Generalitat i el Centre Educatiu d'Infantil i Primària President Salvans/ Escola Aurò de Terrassa, i relativa a l'accés als resultats de les proves d'avaluació de competències de sisè d'Educació Primària, exposa els diferents elements que motiven la proposta estimatòria de la Reclamació 469/2019, i que el límit a l'accés que preveu la normativa quan l'accés a la informació pública pugui suposar un perjudici pels drets dels menors, no impedeix en aquest cas, un cop feta la ponderació corresponent, l'accés de la persona reclamant, que és un pare de l'escola pugui consultar presencialment la informació.
La senyora Elisabet Samarra proposa una matisació en el text de la Proposta que el ponent introduirà a la resolució definitiva.
Aquest expedient està relacionat amb dues reclamacions anteriors presentades per la mateixa persona, ja resoltes en sessions anteriors, en le squals es reclamava també l'accés sobre informació de l'escola esmentada.
Proposta de resolució d'estimació de la Reclamació 616/2019
El senyor Josep Mir, ponent de la Proposta de resolució d'estimació de la Reclamació 616/2019, formulada contra l'Organisme de Gestió Tributària de la Diputació de Barcelona, en el marc de la qual es l'accés a les sentències judicials del jutjats contenciosos administratius i les resolucions del Tribunal Econòmic Administratiu recaigudes en procediments en els quals la Diputació o l'Organisme de Gestió Tributària hagi estat part, relaciona els principals elements que planteja l'accés a aquesta informació, que si bé requereix que sigui elaborada perquè ha de ser anonimitzada, no revesteix una especial complexitat, fet que fonamenta que es reconegui el dret d'accés a la informació reclamada, ara bé, es prevegi un termini d'execució més extens de que ve essent habitual, i es resolgui que es prepari en un termini de tres mesos a partir de la resolució.
Proposta de resolució de finalització de la Reclamació 634/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 634/2019 per pèrdua d'objecte, proposa que sigui retirada de l'ordre del dia, atès que la persona reclamant ha fet arribar noves al·legacions a la Comissió que han de ser valorades.
Proposta de resolució de finalització de la Reclamació 655/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 655/2019 per pèrdua d'objecte, formulada contra la Direcció General de Transports i Mobilitat del Departament de Territori i Sostenibilitat de la Generalitat, i que té per objecte l'accés a informació sobre retards a Rodalies, exposa que ha quedat justificat en el procediment de reclamació que el Departament no disposa d'informació addicional de la que ja va ser facilitada, i per tant atès que la persona reclamant no aporta nous elements a valorar, correspon finalitzar per pèrdua sobrevinguda de l'objecte de la reclamació.